cyanic-selkie/wikianc huggingface dataset:
Νίκος Κρανιδιώτης
Εξωτερικοί σύνδεσμοι
Κατηγορία:Κύπριοι διπλωμάτες Κατηγορία:Κύπριοι δοκιμιογράφοι Κατηγορία:Κύπριοι ποιητές Κατηγορία:Κύπριοι συγγραφείς Κατηγορία:Μέλη της Ακαδημίας Αθηνών
Βαλ ντε Σαιζ
Το Βαλ ντε Σαιζ (γαλλικά: Val de Chaise) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Βαλσαιζάν (γαλλικά: Valchaisans).
Παραπομπές
Κατηγορία:Κοινότητες της Άνω Σαβοΐας
Βαλερί (Άνω Σαβοΐα)
Το Βαλερί (γαλλικά: Valleiry) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Παραπομπές
Κατηγορία:Κοινότητες της Άνω Σαβοΐας
Γιώργος Παπαδάκης (συγγραφέας)
Ο Γιώργος Παπαδάκης είναι Έλληνας εκπαιδευτικός και συγγραφέας, ο οποίος, το 2020, τιμήθηκε με το Κρατικό Βραβείο Μυθιστορήματος για το έργο του «Ο Ταχυδρόμος».
Βιογραφία
Ο Γιώργος Ν. Παπαδάκης γεννήθηκε στο Ρέθυμνο στις 21 Απριλίου του 1959 και μεγάλωσε στο Πάνορμο, όπου ολοκλήρωσε τις εγκύκλιες σπουδές του. Το 1977 εισήχθη στο Αριστοτέλειο Πανεπιστήμιο Θεσσαλονίκης, όπου σπούδασε Θεολογία. Αποφοίτησε το 1982 και αμέσως μετέβη με υποτροφία στο Πανεπιστήμιο Ανθρωπιστικών Σπουδών του Στρασβούργου, όπου το 1987 υποστήριξε τη διατριβή του με τίτλο «Destin et anamnèse. Essai de lecture philosophique de la poésie de Constantin Cavafy» λαμβάνοντας τον τίτλο του διδάκτορα Φιλοσοφίας. Η Ιστορία της Τέχνης απασχόλησε, επίσης, τις σπουδές και τη μελέτη του, επικεντρώνοντας το ενδιαφέρον του στη μεσαιωνική τέχνη και στην τέχνη της πρώιμης Αναγέννησης, ειδικότερα στο τέλος της μεσαιωνικής καλλιτεχνίας και στα σημαντικά επιτεύγματα του Quattrocento.
Το 1989 διορίστηκε στη Μέση Εκπαίδευση. Υπηρέτησε στο Πειραματικό Σχολείο Πανεπιστημίου Αθηνών επί 24 συνεχή έτη. Από το 2017 είναι Διευθυντής σε σχολείο της Αθήνας.
Έργο
Από τα πρώτα εφηβικά του χρόνια ασχολήθηκε με τη Λογοτεχνία και ειδικότερα με την ποίηση. Πολλά περιοδικά της εποχής έχουν φιλοξενήσει ποιήματά του. Μέρος της κατοπινής δουλειάς του συμπεριελήφθη στην Ανθολογία σύγχρονων Κρητών ποιητών, Ελληνικά Γράμματα, 2002.
Έργα του είναι:
Εξωτερικοί σύνδεσμοι
Κατηγορία:Έλληνες συγγραφείς Κατηγορία:Έλληνες ποιητές
Ναυμαχία της Παλλήνης
Η Μάχη της Παλλήνης έλαβε χώρα το 1344 μεταξύ των στόλων μίας Λατινικής Χριστιανικής ένωσης και Τούρκων επιδρομέων, στη χερσόνησο της Παλλήνης (Κασσάνδρας) στη Χαλκιδική (στη βόρεια Ελλάδα).
Μάχη
Η μάχη είναι γνωστή μέσα από το χρονικό τού από την Πάδουα νομικού Γκουλιέλμο Κορτούζι και την Ιστορία του Ρωμαίου Αυτοκράτορα Ιωάννη ΣΤ΄ Καντακουζηνού (βασ. 1347–1354). Ο Κορτούζι παρέχει την ημερομηνία, εορτή της Ανάληψης (13 Μαΐου 1344) και καταγράφει ότι οι Χριστιανοί κατέστρεψαν 52 Τουρκικά πλοία. Σύμφωνα με τον Καντακουζηνό, ο Χριστιανικός στόλος αριθμούσε 24 γαλέρες και ανάγκασε τους Τούρκους να εγκαταλείψουν τα πλοία τους, 60 τον αριθμό, σε έναν κολπίσκο που ονομαζόταν Λόγγος στη χερσόνησο της Παλλήνης. Στη συνέχεια οι Χριστιανοί προχώρησαν στο κάψιμο των εγκαταλειμμένων Τουρκικών πλοίων.
δεξιά|μικρογραφία|300x300εσ|Ζωγραφική του 14ου αι. μίας ελαφράς [[Γαλέρα|γαλέρας, από μία εικόνα που βρίσκεται τώρα στο Βυζαντινό και Χριστιανικό Μουσείο στην Αθήνα. Επιγρ.: H ανακομιδή του λειψάνου του αγίου Ιωάννου του Χρυσοστόμου.]]
Η ταυτότητα του Χριστιανικού στόλου δεν αποκαλύπτεται από τις πηγές, αλλά αφού στις 25 Ιουλίου ο πάπας Κλήμης ΣΤ΄ συνεχάρη τον Μεγάλο Διδάσκαλο των Ιωαννιτών Ιπποτών Ελιόν ντε Βιλνέβ για τη συμβολή του στη Σταυροφορία, που είχε οργανώσει ο παπικός αντιπρόσωπος (legatus) Ερρίκος του Άστι. Ο στόλος ήταν πιθανώς ο ίδιος, με αυτόν που οργανώθηκε για τη Σταυροφορία της Σμύρνης, αποτελούμενος από τέσσερα πλοία από τον πάπα και τον βασιλιά της Κύπρου, έξι πλοία των Ιωαννιτών, με τα υπόλοιπα (14) πιθανώς να αποτελούνται από Βενετικά πλοία, που είχαν συγκεντρωθεί στο Νεγκροπόντε τον Νοέμβριο του 1343.
Συνέπεια
Ο στόλος των Σταυροφόρων συνέχισε, και κατέλαβε το λιμάνι και την (κάτω) πόλη της Σμύρνης στις 28 Οκτωβρίου, αλλά η ακρόπολη παρέμεινε στα χέρια των Τούρκων του Αϊδινίου. Ο ηγέτης των Αϊδινιδών Ουμούρ μπέης με τη σειρά του πολιόρκησε τους Σταυροφόρους και σε μία αιφνιδιαστική επίθεση στις 17 Ιανουαρίου κατάφερε να σκοτώσει τους ηγέτες των Σταυροφόρων. Εντούτοις, αν και σε μεγάλη δυσκολία και συνεχώς παρενοχλούμενη από τους Τούρκους, η Σμύρνη παρέμεινε στα χέρια των Λατίνων μέχρι που καταλήφθηκε από τον Ταμερλάνο το 1402.
Πηγές
Κατηγορία:Ιστορία της Χαλκιδικής Κατηγορία:Ναυμαχίες της Βενετικής Δημοκρατίας
Βαλκανικοί αγώνες καλαθοσφαίρισης ανδρών 1990
Οι 30οι Βαλκανικοί Αγώνες καλαθοσφαίρισης διεξήχθησαν από τις 21 έως 25 Νοεμβρίου 1990 στα Σκόπια και Κουμάνοβο, Γιουγκοσλαβίας. Μετείχαν και οι έξι χώρες για πρώτη και τελευταία φορά με νικήτρια να αναδεικνύεται η Γιουγκοσλαβία για εικοστή τρίτη φορά στην ιστορία της.
Η βαθμολογία
Κατηγορία:Αθλητισμός στα Βαλκάνια Κατηγορία:Διεθνείς αθλητικές διοργανώσεις της Ευρώπης
Γάλα εβαπορέ
σύνδεσμος=//upload.wikimedia.org/wikipedia/commons/thumb/d/de/MODOBordens.jpg/220px-MODOBordens.jpg|μικρογραφία| Κονσέρβα για το γάλα εβαπορέ Borden's, από το δεύτερο μισό του 20ου αιώνα. Από τη συλλογή Museo del Objeto del Objeto στην Πόλη του Μεξικού. Το γάλα εβαπορέ, γνωστό σε ορισμένες χώρες ως «συμπυκνωμένο γάλα χωρίς ζάχαρη», είναι ένα προϊόν κονσερβοποιημένου αγελαδινού γάλακτος, μακράς διαρκείας, που μπορεί να διατηρηθεί ακόμα και εκτός ψυγείου. Γενικά, αυτό το είδος γάλακτος παρασκευάζεται μέσω μιας διαδικασίας, η οποία, εκτός των άλλων, αφαιρεί περίπου το 60% του νερού από το αρχικό φρέσκο γάλα. Το όνομα εβαπορέ προκύπτει από την γαλλική λέξη évaporé, που σημαίνει εξατμισμένο (αγγλικά: evaporated milk), για να περιγράψει ακριβώς την προαναφερθείσα διαδικασία μείωσης του περιεχόμενου νερού με εξάτμιση. Να σημειωθεί, ότι διαφέρει από το ζαχαρούχο γάλα, το οποίο περιέχει πρόσθετη ζάχαρη και απαιτεί λιγότερη επεξεργασία για να διατηρηθεί, καθώς η προσθήκη ζάχαρης αναστέλλει την ανάπτυξη βακτηρίων. Συνοπτικά, η διαδικασία παραγωγής περιλαμβάνει την εξάτμιση του 60% του νερού από το γάλα, ακολουθούμενη από ομογενοποίηση (δηλ. διάσπαση των λιποσφαιρίων γάλακτος σε μικρότερα και κατανομή τους σε όλον τον όγκο του προϊόντος), κονσερβοποίηση και θερμική αποστείρωση.
Το γάλα εβαπορέ καταλαμβάνει τον μισό όγκο εν σχέσει με το διατροφικό του ισοδύναμο σε φρέσκο γάλα. Όταν το συμπυκνωμένο υγρό προϊόν αναμειγνύεται με κάποια ανάλογη ποσότητα νερού (100%-110% της αρχικής ποσότητας), τότε γίνεται σχεδόν ισοδύναμο με το φρέσκο γάλα. Οι ιδιότητές του το καθιστούν κατάλληλο για ορισμένες χρήσεις, καθώς μπορεί να έχει διάρκεια ζωής αρκετούς μήνες ή και χρόνια, ανάλογα με την περιεκτικότητά του σε λίπος και ζάχαρη. Το γεγονός αυτό το έκανε πολύ δημοφιλές, ειδικά την εποχή που δεν υπήρχαν ψυγεία, μιας και αποτελούσε ένα ασφαλές και αξιόπιστο υποκατάστατο του ευπαθούς φρέσκου γάλακτος, το οποίο μπορούσε να αποσταλεί εύκολα σε τοποθεσίες που δεν διέθεταν τα μέσα για ασφαλή παραγωγή ή αποθήκευση.
Παραγωγή
σύνδεσμος=//upload.wikimedia.org/wikipedia/commons/thumb/0/0f/Dosenmilch.jpg/220px-Dosenmilch.jpg|μικρογραφία| Γάλα εβαπορέ Το γάλα εβαπορέ παρασκευάζεται από φρέσκο, ομογενοποιημένο γάλα από το οποίο έχει αφαιρεθεί το 60% του νερού. Αφού αφαιρεθεί το νερό, το προϊόν ψύχεται, σταθεροποιείται, αποστειρώνεται και συσκευάζεται. Ως εμπορικό προϊόν αποστειρώνεται στους 115–118 °C (240–245 °F) για 15 λεπτά. Από τη διαδικασία υψηλής θέρμανσης, προκύπτει μια ελαφρώς καραμελωμένη γεύση (αντίδραση Maillard) και αποκτά ελαφρώς πιο σκούρο χρώμα από το φρέσκο γάλα. Γενικά, η διαδικασία εξάτμισης συμπυκνώνει τα θρεπτικά συστατικά και την ενέργεια (δηλ. τις θερμίδες ή kcal) των τροφίμων. Το γάλα εβαπορέ, όντας σε συμπυκνωμένη μορφή (δηλ. χωρίς προσθήκη νερού), περιέχει περισσότερα θρεπτικά συστατικά και θερμίδες από το φρέσκο γάλα ανά μονάδα όγκου.
Χρήση σε συμπυκνωμένη μορφή και ανασύσταση
Το γάλα εβαπορέ χρησιμοποιείται μερικές φορές, στη συμπυκνωμένη του μορφή, σε τσάι ή σε καφέ ή ως επικάλυψη για επιδόρπια. Το ανασυσταμένο γάλα εβαπορέ, γίνεται περίπου ισοδύναμο με το φρέσκο γάλα, αναμιγνύοντας 1 μέρος (κατ' όγκο) εβαπορέ γάλακτος με 1 μέρος νερού. Βέβαια, αν και η αναλογία αυτή δεν είναι απόλυτα ακριβής, οι συσκευασίες γάλακτος του εμπορίου την συνιστούν για ευκολία στους υπολογισμούς, αφού το παραγόμενο μείγμα είναι αρκετά κοντά στο φρέσκο γάλα, αναφορικά με το ποσοστό των περιεχόμενων θερμίδων, λιπαρών, πρωτεΐνών, υδατανθράκων και ασβεστίου.
Στις Ηνωμένες Πολιτείες
Σύμφωνα με τον Κώδικα Ομοσπονδιακών Κανονισμών των Ηνωμένων Πολιτειών, Τίτλος 21, Κεφάλαιο 1, Μέρος 131, Υπομέρος Β, Ενότητα 130 "Γάλα εβαπορέ", (Απρίλιος 2006)"(α) Περιγραφή. Το γάλα εβαπορέ είναι υγρή τροφή που παράγεται με μερική αφαίρεση του νερού μόνο από γάλα. Περιέχει τουλάχιστον 6.5% λίπος γάλακτος σε βάρος, τουλάχιστον 16.5% βάρος σε στερεά γάλακτος χωρίς λίπος και τουλάχιστον 23% βάρος σε ολικά στερεά γάλακτος. Το γάλα εβαπορέ περιέχει πρόσθετη βιταμίνη D, όπως ορίζεται στην παράγραφο (β) του παρόντος τμήματος. Είναι ομογενοποιημένο. Σφραγίζεται σε δοχείο και επεξεργάζεται έτσι με θερμότητα, είτε πριν, είτε μετά το σφράγισμα, ώστε να αποφευχθεί η αλλοίωση..."Οι ενότητες (β)–(στ) του παραπάνω κώδικα ρυθμίζουν την προσθήκη βιταμινών, τα προαιρετικά συστατικά, τις μεθόδους ανάλυσης, την ονοματολογία και τη δήλωση της ετικέτας.
Καναδάς
Το γάλα εβαπορέ στον Καναδά ορίζεται ως το γάλα από το οποίο έχει εξατμιστεί νερό και περιέχει τουλάχιστον 25% στερεά γάλακτος και 7.5% λίπος γάλακτος. Μπορεί να περιέχει πρόσθετη βιταμίνη C, εάν η ημερήσια πρόσληψη αυτού του προϊόντος περιέχει μεταξύ 60 και 75 χιλιοστόγραμμα και μπορεί επίσης να περιέχει βιταμίνη D σε ποσότητα μεταξύ 300 και 400 Διεθνών Μονάδων. Μπορεί να προστεθεί φωσφορικό δινάτριο ή κιτρικό νάτριο (ή και τα δύο), καθώς και ένας γαλακτωματοποιητής.
Διάρκεια ζωής
Η διάρκεια ζωής του κονσερβοποιημένου γάλακτος εβαπορέ ποικίλλει ανάλογα με την προστιθέμενη περιεκτικότητά του και την αναλογία του σε λίπος. Για το κανονικό προϊόν που δεν περιέχει ζάχαρη, η διάρκεια ζωής αναμένεται να είναι περίπου δεκαπέντε μήνες, προτού συμβεί κάποια αξιοσημείωτη αποσταθεροποίηση. Βέβαια, η διάρκεια ζωής του δεν έχει καθοριστεί από αξιόπιστες επιστημονικές μεθόδους.
Αναφορές
<references group="" responsive="1"> <references group="Σημ." />
Εξωτερικοί σύνδεσμοι
Κατηγορία:Τρόφιμα
Σελοφάν
μικρογραφία|280x280εσ|Η κελλοφάνη μπορεί να παραχθεί σε οποιοδήποτε χρώμα και χρησιμοποιείται στη συσκευασία προϊόντων. Η κελλοφάνη, ή πιο ευρέως γνωστή ως σελοφάν (αγγλ. cellophane), είναι ένα προϊόν της κυτταρίνης που μορφολογικά ομοιάζει με λεπτό διαφανές φύλλο που συνίσταται από αναγεννημένη κυτταρίνη.
Έχει χαμηλή διαπερατότητα στον αέρα, τα έλαια, τα λίπη, τα βακτήρια και το νερό και αυτό το καθιστά πολύ κατάλληλο για τη συσκευασία τροφίμων. Το σελοφάν είναι εξαιρετικά διαπερατό στους υδρατμούς, αλλά μπορεί να επικαλυφθεί με λάκα νιτροκυτταρίνης. Εκτός από τη συσκευασία τροφίμων, το σελοφάν χρησιμοποιείται σε διαφανή ταινία ευαίσθητη στην πίεση, σε σωλήνες και σε πολλές άλλες παρόμοιες εφαρμογές.
Το σελοφάν είναι βιολογικής προέλευσης και βιοαποικοδομήσιμο. Ωστόσο, κατά την παραγωγή χρησιμοποιείται δισουλφίδιο του άνθρακα (CS2), το οποίο είναι εξαιρετικά τοξικό για τους εργαζόμενους. Το σελοφάν είναι ένας γενικός όρος σε ορισμένες χώρες του κόσμου, ενώ σε άλλες χώρες, αποτελεί σήμα κατατεθέν.
Παρασκευή
Η φυσική κυτταρίνη από πρώτες ύλες όπως λ.χ. ξύλο, βαμβάκι, κάνναβη, διαλύεται σε αλκάλιο και δισουλφίδιο του άνθρακα για να παραχθεί ένα διάλυμα που ονομάζεται βισκόζη. Αυτό το διάλυμα, στη συνέχεια, εξωθείται (extrusion) μέσω σχισμής (εξόδου διαφυγής) σε λουτρό αραιού θειικού οξέος και θειικού νατρίου για να μετατραπεί εκ νέου η βισκόζη σε κυτταρίνη.
Στη συνέχεια, το παραχθέν φιλμ διαπερνά διαμέσου άλλων λουτρών, ήτοι, ένα για την απομάκρυνση του θείου, ένα για τη λεύκανση του φιλμ, και τέλος, ένα για την προσθήκη μαλακτικών λ.χ. γλυκερίνης, για να μην καταστεί εύθραυστο το φιλμ.
Μια παρόμοια διαδικασία, χρησιμοποιώντας μια οπή αντί για μια σχισμή, εφαρμόζεται για την παραγωγή ινώδους υλικού που ονομάζεται ραιγιόν. Από χημική άποψη, το σελοφάν, το ραιγιόν και η κυτταρίνη είναι πολυμερή της γλυκόζης διαφέρουν πρωτίστως δομικά, και όχι χημικά.
Ιστορικό
κέντρο|μικρογραφία|520x520εσ| Αντίδραση ξανθίωσης της κυτταρίνης. Το σελοφάν εφευρέθηκε από τον Ελβετό χημικό Jacques E. Brandenberger.
Το 1900, από τη συγκυρία ότι χύθηκε κρασί πάνω σε τραπεζομάντιλο ενός εστιατορίου, όπου δειπνούσε, αποφάσισε να δημιουργήσει ένα "φιλμ" (υλικό) που θα μπορούσε να απωθεί τα υγρά χωρίς να τα απορροφά.
Χρειάστηκαν δέκα χρόνια για να τελειοποιήσει την ταινία - φιλμ ο Brandenberger. Κύρια βελτίωση ήταν η προσθήκη γλυκερίνης για να μαλακώσει το όλο υλικό. Το 1912 κατασκεύασε μια ειδική μηχανή για να παρασκευάζει το φιλμ, το οποίο σημειωτέον, το ονόμασε cellophane, από τις λέξεις cell- (κυτταρίνη) και phane- (διαφανές). Το σελοφάν κατοχυρώθηκε με δίπλωμα ευρεσιτεχνίας εκείνη τη χρονιά. Το επόμενο έτος, η εταιρεία Comptoir des Textiles Artificiels εξαγόρασε τα δικαιώματα χρήσης της αρχικής πατέντας.
Η εταιρεία Whitman ξεκίνησε τη χρήση του σελοφάν για τη συσκευασία ζαχαρωτών στις Ηνωμένες Πολιτείες Αμερικής το 1912. Παρέμεινε ο μεγαλύτερος καταναλωτής του σελοφάν -από τη Γαλλία- μέχρι το 1924, όταν η χημική εταιρεία DuPont δημιούργησε το πρώτο εργοστάσιο παραγωγής του σελοφάν στις ΗΠΑ. Αρχικά, είχε πολύ περιορισμένες πωλήσεις στη Βόρεια Αμερική, καθώς ενώ ήταν αδιάβροχο, δεν ήταν ανθεκτικό στην υγρασία - συγκρατούσε το νερό - αλλά ήταν διαπερατό και στους υδρατμούς. Κατά συνέπεια ήταν ακατάλληλο για τη συσκευασία προϊόντων που απαιτούσαν προστασία από την υγρασία.
Τότε η DuPont προσέλαβε τον χημικό William Hale Charch (1898–1958), ο οποίος μέσα σε τρία χρόνια ανέπτυξε μια νέα λάκα νιτροκυτταρίνης η οποία εφαρμόστηκε πάνω στο σελοφάν και το έκανε ανθυγροσκοπικό. Μετά την εισαγωγή του αδιάβροχου σελοφάν το 1927, οι πωλήσεις του προϊόντος αυτού τριπλασιάστηκαν μεταξύ 1928 και 1930. Έτσι το 1938, το προϊόν σελοφάν αντιπροσώπευε το 10% των συνολικών πωλήσεων της χημικής εταιρείας DuPont και το 25% των κερδών της.
Η κελλοφάνη έπαιξε καθοριστικό ρόλο και στην ανάπτυξη του λιανικού εμπορίου του φρέσκου κρέατος (self-service), σύμφωνα με τον μελετητή Roger Horowitz. Η ευκολία ορατότητας του προϊόντος μέσα από τη συσκευασία με σελοφάν βοήθησε τους πελάτες να διακρίνουν την ποιότητα του κρέατος, πριν την αγορά του.Το σελοφάν επέτρεπε επίσης τον έλεγχο για τα επίπεδα οξυγόνου και υγρασίας, γεγονός που απέτρεπε το μεταχρωματισμό των τροφίμων.
Η τεχνολογία βισκόζης της βρετανικής εταιρείας υφασμάτων Courtaulds της επέτρεψε να αναπτύξει το 1930 νέο φιλμ βισκόζης, το οποίο και ονόμασε Viscacelle. Ωστόσο, ο ανταγωνισμός αυτού με την κελλοφάνη ήταν εμπόδιο στις πωλήσεις της. Έτσι το 1935 ίδρυσε την θυγατρική British Cellophane Limited σε συνεργασία με την Cellophane Company και μητρική της εταιρεία CTA.
Παρούσα κατάσταση
Εκτός από τη συσκευασία ειδών διατροφής, έχει επίσης βιομηχανικές εφαρμογές, όπως για αυτοκόλλητες ταινίες τύπου ζελοτέιπ και σκοτς τέιπ, για ημιδιαπερατές μεμβράνες σε ένα τύπο μπαταρίας, για σωλήνα αιμοκάθαρσης (Visking tubing), και για παράγοντα απελευθέρωσης σε προϊόντα από υαλοβάμβακα και καουτσούκ.
Το σελοφάν είναι δημοφιλές υλικό για την παρασκευή συσκευασιών πούρων. Η διαπερατότητα που έχει στην υγρασία, καθιστά το σελοφάν ιδανική πρώτη ύλη για αυτήν την εφαρμογή, καθώς τα πούρα πρέπει να "αναπνέουν" κατά την αποθήκευση.
Οι πωλήσεις του σελοφάν έχουν μειωθεί από τη δεκαετία του 1960, λόγω των εναλλακτικών υλικών συσκευασίας που έχουν εφευρεθεί. Οι ρυπογόνες επιπτώσεις του δισουλφιδίου του άνθρακα και άλλων χημικών παραπροϊόντων που χρησιμοποιούνται για την παρασκευή της βισκόζης, ίσως να συνέβαλαν σε αυτό.
Το σελοφάν υποχώρησε σε πωλήσεις έναντι άλλων φιλμ χαμηλότερου κόστους, που έχουν ως βάση τα πετροχημικά, όπως λ.χ. τερεφθαλικό πολυαιθυλένιο με διαξονικό προσανατολισμό (BoPET), ή το πολυπροπυλένιο (BOPP).
Ωστόσο, κατά τις δεκαετίες του 1980 και του 1990, έχει αναζωπυρωθεί το καταναλωτικό ενδιαφέρον γι' αυτό εξαιτίας του ότι προέρχεται από από οικολογικές - ανανεώσιμες πηγές, είναι κομποστοποιήσιμο και επίσης βιοαποικοδομήσιμο. Τα ανωτέρω πλεονεκτήματα επισκιάζονται από το "ενεργοβόρο" της διαδικασίας παραγωγής και τις πιθανές αρνητικές επιπτώσεις ορισμένων από τα χρησιμοποιούμενων χημικών (βλ. περιβαλλοντικό αποτύπωμα).
Ιδιότητες
Όταν τοποθετείται ανάμεσα σε δύο επίπεδα φίλτρα πόλωσης, το σελοφάν παράγει πρισματικά χρώματα λόγω της διπλής διάθλασης φύσης του.
Οι καλλιτέχνες έχουν χρησιμοποιήσει αυτό το εφέ για να δημιουργήσουν δημιουργίες που μοιάζουν με βιτρό που είναι κινητικές και διαδραστικές.
Τα εργοστάσια βισκόζης ποικίλουν ευρέως ως προς το ποσοστό χρήσης του CS2, στο οποίο εκτίθενται οι εργαζόμενοι. Τα περισσότερα δεν παρέχουν πληροφορίες σχετικά με τα ποσοτικά όρια ασφαλείας τους.
Παραπομπές
Κατηγορία:Ξύλο Κατηγορία:Κυτταρίνη Κατηγορία:Προϊόντα κυτταρίνης
Πρωτάθλημα καλαθοσφαίρισης Α1 εθνικής κατηγορίας γυναικών 2019-2020
Το Πρωτάθλημα Ελλάδος Γυναικών της περιόδου 2019-20 αποτέλεσε την 23η διοργάνωση από τη δημιουργία της Α1 Εθνικής Κατηγορίας. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίστηκαν σε αυτό έχουν τη νομική μορφή ερασιτεχνικών σωματείων. Τον τίτλο του Πρωταθλητή Ελλάδος υπερασπίστηκε o Ολυμπιακός Σ.Φ. Πειραιώς, ο οποίος σημείωσε νταμπλ τις τέσσερις προηγούμενες περιόδους. Πρωταθλήτρια Ελλάδος για την περίοδο αυτή αναδείχθηκε ξανά o Ολυμπιακός Σ.Φ. Πειραιώς, για 5η φορά στην ιστορία του.
Σύστημα διεξαγωγής
Η προκήρυξη της διοργάνωσης ορίζει τη συμμετοχή δώδεκα (12) συλλόγων από ολόκληρη την ελληνική επικράτεια. Το σύστημα διεξαγωγής εμφανίζει διαφορές σε σχέση με την προηγούμενη χρονιά επαναφέροντας τα αυξημένα παιχνίδια των Play-offs και Play-outs που στο παρελθόν είχαν καταργηθεί επειδή οι ομάδες δεν κατέβαλλαν προσπάθεια για οικονομικούς λόγους. Επιπλέον δεν θα υπάρξει άμεσος υποβιβασμός.
Στην Κανονική Περίοδο (Α' Φάση) τα σωματεία θα συναντηθούν μεταξύ τους δύο φορές.
Μετά την ολοκλήρωση της Κανονικής Περιόδου, για την ανάδειξη του Πρωταθλητή Ελλάδος και τη διαμόρφωση της τελικής βαθμολογίας, θα διεξαχθούν Play-offs. Στη Β' Φάση θα λάβουν μέρος οι ομάδες που κατετάγησαν στις θέσεις 1 έως 8 της βαθμολογικής κατάταξης όπως αυτή θα έχει διαμορφωθεί από την Α' Φάση. Οι ηττημένες ομάδες της Β' Φάσης δεν θα αγωνιστούν μεταξύ τους και θα καταλάβουν τις θέσεις 5 έως 8 σύμφωνα με τις επιδόσεις τους στην Α' Φάση. Οι νικήτριες ομάδες θα προκριθούν στη Γ' Φάση. Η τελευταία θα καθορίσει ποιες ομάδες θα αγωνιστούν κατά τη Δ' Φάση στη σειρά των Μικρών Τελικών (για τις θέσεις 3 και 4) και ποιες στη σειρά των Μεγάλων Τελικών (για την ανάδειξη Πρωταθλητή και Δευτεραθλητή Ελλάδος).
Μετά την ολοκλήρωση της Κανονικής Περιόδου, για τον καθορισμό των υποβιβασμών και τη διαμόρφωση της τελικής βαθμολογίας, θα διεξαχθούν Play-outs. Στη Β' Φάση θα λάβουν μέρος οι ομάδες που κατετάγησαν στις θέσεις 9 έως 12 της βαθμολογικής κατάταξης όπως αυτή θα έχει διαμορφωθεί από την Α' Φάση. Οι ηττημένες ομάδες της Β' Φάσης δεν θα αγωνιστούν μεταξύ τους, θα καταλάβουν τις θέσεις 11 και 12 σύμφωνα με τις επιδόσεις τους στην Α' Φάση και θα υποβιβαστούν αμφότερες. Οι δύο νικήτριες ομάδες θα προκριθούν στη Γ' Φάση. Εκεί θα αναμετρηθούν μεταξύ τους, με τη νικήτρια να καταλαμβάνει τη θέση 9 και να εξασφαλίζει την παραμονή της στην Κατηγορία, ενώ η ηττημένη θα βρεθεί στη θέση 10 και θα υποβιβαστεί.
Κάθε σωματείο δικαιούται να δηλώνει στο φύλλο αγώνα μέχρι δώδεκα αθλήτριες. Στο ρόστερ του μπορούσε να διαθέτει τρεις αθλήτριες μη ελληνικής υπηκοότητας, που δεν είχαν δικαίωμα συμμετοχής στην Εθνική Ελλάδος.
Μετά την οριστική διακοπή των εθνικών πρωταθλημάτων της ΕΟΚ λόγω κορονοϊού, η ομοσπονδία ανακοίνωσε επίσημα και την επικύρωση των βαθμολογιών, με τον Ολυμπιακό να κατακτά το πρωτάθλημα στην Α1 Κατηγορία Γυναικών αήττητος για 5η συνεχόμενη χρονιά.
Συμμετέχοντες
Την προηγούμενη χρονιά τον τίτλο του Πρωταθλητή Ελλάδος είχε κατακτήσει αήττητος ο Ολυμπιακός Πειραιώς, καθώς και το Κύπελλο Ελλάδος. Από την αναβίωση του τμήματος μετά από περίπου μισό αιώνα αδράνειας το καλοκαίρι του 2015, ο πειραϊκός σύλλογος μετρούσε στο σημείο αυτό 113 συνεχόμενες νίκες και στις δύο διοργανώσεις, σε διάστημα 1.306 ημερών (3 χρόνια, 6 μήνες και 28 ημέρες).
Ο Παναθηναϊκός, ως Πρωταθλητής Νότου, επέστρεψε στην Α1 Εθνική μετά από απουσία ενός έτους. Τον ακολούθησε και ο δεύτερος στον Όμιλο, Κρόνος Αγίου Δημητρίου, μέσω αγώνα μπαράζ απέναντι στο δεύτερο του Ομίλου Βορρά. Στην κορυφαία κατηγορία ανήλθε, εντούτοις, και ο ηττημένος του μπαράζ, Π.Α.Σ. Γιάννινα, εφόσον ο Πρωταθλητής Βορρά, Παναθλητικός Συκεών, δήλωσε αδυναμία συμμετοχής στην Ομοσπονδία. Δύο ακόμη θέσεις προέκυψαν στην Α1 Εθνική στη διάρκεια του καλοκαιριού εφόσον τα Καλύβια Θορικού (7) και ο Πανιώνιος (8) αποσύρθηκαν εθελοντικά για οικονομικούς λόγους. Η Ομοσπονδία επεκτάθηκε σε ανοιχτή διερεύνηση υποψηφίων για άνοδο μετά από διαδοχικές αρνήσεις ομάδων και των δύο Ομίλων να αναλάβουν το κόστος. Εν τέλει προκρίθηκαν τα Μελίσσια (για πρώτη φορά στην ιστορία τους) και τα Χανιά (επιστροφή μετά από δέκα χρόνια).
Συμμετοχή σε διεθνή οργάνωση της FIBA Europe δήλωσε μόνο ο Ολυμπιακός. Συγκεκριμένα διαγωνίστηκε στα προκριματικά της Euroleague Women χωρίς, ωστόσο, να περάσει επιτυχώς στους Ομίλους. Συνεπώς συνέχισε την πορεία του στο EuroCup.
Επτά (7) ομάδες του Πρωταθλήματος διέθεταν την έδρα τους στην Αττική, μία (1) στον Πειραιά, μία (1) στη Θεσσαλονίκη, μία (1) στα Ιωάννινα, μία (1) στα Χανιά και μία (1) στο νησί της Λευκάδας.
Οι ομάδες που αποτελούν το δυναμικό της Α1 Εθνικής Κατηγορίας για την περίοδο 2019-20 είναι με αλφαβητική σειρά οι ακόλουθες:
Κανονική Περίοδος (Α' Φάση)
Η Α' Φάση του Πρωταθλήματος (κανονική περίοδος) διεξήχθη από τις 12 Οκτωβρίου 2019 μέχρι και τις 8 Μαρτίου 2020, καθώς η οριστική διακοπή του, ματαίωσε τις 2 τελευταίες αγωνιστικές. Τα σωματεία που συμμετέχουν θα έπρεπε να αναμετρηθούν μεταξύ τους δύο φορές. Η κλήρωση για την κατάρτιση του προγράμματος έλαβε χώρα στις 19 Αυγούστου 2019 στην Αθήνα. Το πρόγραμμα και τα αποτελέσματα των αναμετρήσεων είναι τα ακόλουθα:
Εξωτερικοί σύνδεσμοι
2019 2020 Πρωταθλημα Ελλαδος Α1 Γυναικών 2019 2020 Πρωταθλημα Ελλαδος Α1 Γυναικών 2019 2020
Άρνοστ Λούστιγκ
Ο Άρνοστ Λούστιγκ (Τσεχικά: Arnošt Lustig, 21 Δεκεμβρίου 1926 - 26 Φεβρουαρίου 2011) ήταν ένας διακεκριμένος Τσέχος Εβραίος συγγραφέας μυθιστορημάτων, διηγημάτων, θεατρικών έργων και σεναρίων, τα έργα του οποίου συχνά αφορούσαν το Ολοκαύτωμα.
Βιογραφία
Ο Λούστιγκ γεννήθηκε την 21η Δεκεμβρίου στην Πράγα. Κατά τη διάρκεια του Β' Παγκοσμίου Πολέμου, το 1942, ο νεαρός Άρνοστ στάλθηκε στο στρατόπεδο συγκέντρωσης του Τερεζίν. Έπειτα, από εκεί μεταφέρθηκε στο στρατόπεδο συγκέντρωσης του Άουσβιτς, και λίγο αργότερα στου Μπούχενβαλντ. Το 1945, ο Λούστιγκ επέβαινε σε ένα τρένο που τον πήγαινε στο στρατόπεδο συγκέντρωσης του Νταχάου, όταν ένα Αμερικανικό μαχητικό-βομβαρδιστικό χτύπησε τη μηχανή του τρένου, δίνοντάς του την ευκαιρία να αποδράσει. Επέστρεψε στην Πράγα πάνω στην ώρα για να πάρει μέρος στην εξέγερση κατά της γερμανικής κατοχής, που έγινε τον Μάιο του 1945. Τον ίδιο χρόνο μπήκε στο Κομμουνιστικό Κόμμα της Τσεχοσλοβακίας (ΚΚΤ).
Μετά τον πόλεμο, σπούδασε δημοσιογραφία στο Πανεπιστήμιο του Καρόλου στην Πράγα. Όταν εργαζόταν ως δημοσιογράφος, στάλθηκε στο Ισραήλ για να καλύψει τον Πόλεμο της Ανεξαρτησίας του 1948. Εκεί γνώρισε τη μετέπειτα σύζυγό του, η οποία τότε εργαζόταν ως εθελόντρια στη Χαγκάνα (Εβραϊκά: הַהֲגָנָה, Άμυνα). Όταν επέστρεψε, εργάστηκε στον ραδιοφωνικό σταθμό Ράδιο Πράγα για αρκετά χρόνια. Μετά το πραξικόπημα του 1948, το Κομμουνιστικό Κόμμα της Τσεχοσλοβακίας κατέλαβε την εξουσία με την υποστήριξη της Σοβιετικής Ένωσης, και η χώρα ανακηρύχθηκε λαϊκή δημοκρατία. Λίγα χρόνια μετά, οι προσδοκίες των κομμουνιστών άρχισαν να διαψεύδονται και τελικά νίκησε ο σοσιαλισμός στη χώρα, όταν μπήκε σε καθεστώς Σοσιαλιστικής Δημοκρατίας το 1960.
Την 4η Ιουνίου 1967, στο 4ο Συνέδριο των Τσεχοσλοβάκων Συγγραφέων, ο Άρνοστ Λούστιγκ, ο Μίλαν Κούντερα, ο Ιβάν Κλίμα, και άλλοι συγγραφείς άσκησαν κριτική στο κομμουνιστικό καθεστώς. Μετά τον Αραβοϊσραηλινό Πόλεμο του 1967, ο Λούστιγκ παραιτήθηκε από τη θέση του στο Κόμμα, διαμαρτυρούμενος για την ρήξη των σχέσεων της χώρας του με το Ισραήλ. Ωστόσο, μετά την Σοβιετική εισβολή που έληξε την Άνοιξη της Πράγας το 1968, ο Λούστιγκ αποφάσισε να φύγει από τη χώρα. Πήγε στη Γιουγκοσλαβία, μετά έζησε για ένα διάστημα στο Ισραήλ, και το 1970 εγκαταστάθηκε στις Ηνωμένες Πολιτείες.
Το ακαδημαϊκό έτος 1970-1971 εργάστηκε ως μελετητής στο Διεθνές Πρόγραμμα Γραφής του Πανεπιστημίου της Αϊόβα. Μετά την πτώση του ανατολικοευρωπαϊκού κομμουνισμού το 1989, μοίραζε το χρόνο του ανάμεσα στην Πράγα και την Ουάσιγκτον, όπου εργαζόταν ως λέκτορας στο Αμερικανικό Πανεπιστήμιο.
Το 2003 που συνταξιοδοτήθηκε έγινε μόνιμος κάτοικος της Πράγας. Ο τότε Πρόεδρος Βάτσλαβ Χάβελ του πρόσφερε ένα διαμέρισμα στο Κάστρο της Πράγας. Το 2006, στα 80α γενέθλιά του, τιμήθηκε για τη συνεισφορά του στον Τσεχικό πολιτισμό. Το 2008, ο Λούστιγκ έγινε ο όγδοος αποδέκτης του Βραβείου Φραντς Κάφκα.
Ο Λούστιγκ παντρεύτηκε την Βέρα Βαϊσλίτζοβα, την κόρη ενός επιπλοποιού από την Οστράβα, που είχε κρατηθεί και αυτός στο στρατόπεδο συγκέντρωσης του Τερεζίν. Αντίθετα με τους γονείς της, δεν την στείλανε στο Άουσβιτς. Έχει γράψει μία συλλογή ποιημάτων, με τίτλο "Κόρη της Όλγας και του Λέων", για την ζωή της οικογένειάς της στο Ολοκαύτωμα. Μαζί απέκτησαν δύο παιδιά, τον Τζόσεφ (1951) και την Έυα (1956).
Την 26η Φεβρουαρίου 2011 ο Λούστιγκ πέθανε στην Πράγα, στην ηλικία των 84 ετών, από λέμφωμα Χόντζκιν που τον ταλαιπώρησε για πέντε χρόνια.
Βραβεία και τιμητικές διακρίσεις
Η ταινία Fighter (2000, Μαχητής), σκηνοθεσίας του Αμίρ Μπαρλέβ, είναι ένα ντοκιμαντέρ για τη ζωή του Άρνοστ Λούστιγκ και του Ζαν Βιένερ.
Στην πρώτη επέτειο από τον θάνατο του Λούστιγκ, το Τσεχικό-Ισραηλιτικό Εμπορικό Επιμελητήριο ίδρυσε τα Βραβεία Άρνοστ Λούστιγκ, που απονέμονται ετήσια σε προσωπικότητες που επιδεικνύουν αξίες όπως «κουράγιο και ανδρεία, ανθρωπιά και δικαιοσύνη».
Εξωτερικοί σύνδεσμοι
Κατηγορία:Εβραίοι συγγραφείς Κατηγορία:Τσέχοι συγγραφείς
Crew Dragon Demo-1
Κατά τη διάρκεια μιας διαφορετικής δοκιμής, στις 20 Απριλίου 2019, η κάψουλα που χρησιμοποιήθηκε στο Crew Demo-1 καταστράφηκε απροσδόκητα κατά την εκκίνηση των κινητήρων SuperDraco στη ζώνη προσγείωσης 1.
Το διαστημικό σκάφος δοκίμασε να προσεγγίσει και συνδεθεί με τον Διεθνή Διαστημικό Σταθμό (ISS) εντελώς αυτόματα. Έπειτα αποσυνδέθηκε απόν τον σταθμό, επανήλθε στην γη και προσυδατώθηκε στον ατλαντικό. Η ανάκτηση της κάψουλας παρείχε τα απαιτούμενα δεδομένα για μεταγενέστερες επανδρωμένες αποστολές στον ISS.
Τα συστήματα υποστήριξης ζωής παρακολουθούνταν καθ 'όλη τη διάρκεια της δοκιμαστικής πτήσης. Αυτή η κάψουλα είχε προγραμματιστεί για την δοκιμή διαφυγής πτήσης, αλλά καταστράφηκε σε ατύχημα κατά τη διάρκεια μιας δοκιμής των προωθητών SuperDraco.
Αποστολή
Το διαστημικό σκάφος δοκίμασε να προσεγγίσει και συνδεθεί με τον Διεθνή Διαστημικό Σταθμό (ISS) εντελώς αυτόματα. Έπειτα αποσυνδέθηκε απόν τον σταθμό, επανήλθε στην γη και προσυδατώθηκε στον ατλαντικό. Η ανάκτηση της κάψουλας παρείχε τα απαιτούμενα δεδομένα για μεταγενέστερες επανδρωμένες αποστολές στον ISS. Τα συστήματα υποστήριξης ζωής παρακολουθούνταν καθ 'όλη τη διάρκεια της δοκιμαστικής πτήσης. H κάψουλα είχε προγραμματιστεί για την δοκιμή διαφυγής πτήσης, αλλά καταστράφηκε σε ατύχημα κατά τη διάρκεια μιας δοκιμής των προωθητών SuperDraco.
Η DM-1 πιστοποιήθηκε για πτήση και εκτόξευση στις 22 Φεβρουαρίου 2019 και στις 27 Φεβρουαρίου 2019 αντίστοιχα.
Ο Falcon 9 με την κάψουλα C201 μεταφέρθηκε στο LC-39A στις 28 Φεβρουαρίου περίπου στις 15:00 UTC και γυρίστηκε κάθετα λίγες ώρες αργότερα. Το διαστημικό σκάφος εκτοξεύθηκε στις 2 Μαρτίου 2019 στις 07:49 UTC και έφτασε με επιτυχία στο ISS στις 3 Μαρτίου 2019 στις 10:51 UTC.
Η κάψουλα Dragon 2 αποσυνδέθηκε με επιτυχία από τον ISS στις 8 Μαρτίου 2019, στις 7:31 UTC, πραγματοποίησε είσοδο στην ατμόσφαιρα της Γης και αργότερα εκείνη την ημέρα στις 13:45 UTC προσυδατώθηκε στον Ατλαντικό Ωκεανό περίπου 320 km από την ανατολική ακτή της Φλόριντα. Η κάψουλα ανακτήθηκε χρησιμοποιώντας το πλοίο ανάκτησης της SpaceX Go Searcher. Όταν επέστρεψε αναλύθηκαν όλα τα δεδομένα που συλλέχθηκαν από τους ενσωματωμένους αισθητήρες.
Φορτίο
Αντί να μεταφέρει αστροναύτες στο ISS, η αποστολή μετέφερε μια Ανθρωπομορφική Συσκευή Δοκιμής (ATD) που φορούσε το την διαστημική στολή της SpaceX. Το ATD ονομάζεται Ripley, ως αφιέρωμα στην Sigourney Weaver από το franchise ταινιών Alien. Η κάψουλα φορτώθηκε παρόμοια όπως σε επανδρωμένες αποστολές και μετέφερε περίπου 180 kg προμηθειών και του εξοπλισμού, συμπεριλαμβανομένου ενός "δείκτη μηδενικής βαρύτητας υψηλής τεχνολογίας" (ένα λούτρινο). Ο δείκτης "zero-g" έμεινε στον ISS μετά την αποσύνδεση, ενώ ο Ripley επέστρεψε με ασφάλεια στη Γη στις 8 Μαρτίου 2019.
Νήσοι Μπάλενι
Οι νήσοι Μπάλενι είναι μία συστάδα ακατοίκητων νησιών στο Νότιο Ωκεανό στην ευρύτερη περιοχή της Ανταρκτικής. Τα νησιά βρίσκονται στην γεωγραφική θέση μεταξύ 66°15' έως 67°35' νότια και 162°30' to 165°00' ανατολικά και εκτείνονται για περίπου 160 χλμ (99 μίλια) με κατεύθυνση βορειοδυτική - νοτιοανατολική. Καλύπτονται από πυκνό πάγο και είναι ηφαιστειογενούς προέλευσης.
Τα νησιά διεκδικούνται από τη Νέα Ζηλανδία ως μέρος της εξάρτησης Ross (βλέπε Εδαφικές Διεκδικήσεις στην Ανταρκτική).
Εξωτερικοί σύνδεσμοι
Μ
Πάμπος Χριστοδούλου
Ο Πάμπος Χριστοδούλου είναι Κύπριος προπονητής ποδοσφαίρου. Έχει διατελέσει προπονητές σε πολλές ομάδες της Κύπρου, καθώς και στην Εθνική Κύπρου.
Παραπομπές
Κατηγορία:Κύπριοι προπονητές ποδοσφαίρου Κατηγορία:Προπονητές ποδοσφαίρου ΑΕΛ Λεμεσού Κατηγορία:Προπονητές ποδοσφαίρου Εθνικής Κύπρου Κατηγορία:Προπονητές ποδοσφαίρου Ανόρθωσης Κατηγορία:Προπονητές ποδοσφαίρου Ομόνοιας Λευκωσίας Κατηγορία:Προπονητές ποδοσφαίρου Νέας Σαλαμίνας Κατηγορία:Προπονητές ποδοσφαίρου Ολυμπιακού Λευκωσίας Κατηγορία:Προπονητές ποδοσφαίρου Δόξας Κατωκοπιάς Κατηγορία:Ποδοσφαιριστές Δόξας Κατωκοπιάς Κατηγορία:Ποδοσφαιριστές Ολυμπιακού Λευκωσίας Κατηγορία:Ποδοσφαιριστές ΑΕΚ Λάρνακας
Σερ Τσαρλς Ντιλκ, 1ος Βαρονέτος
Ο Σερ Τσαρλς Ουέντγουερθ Ντιλκ, 1ος Βαρονέτος (18 Φεβρουαρίου 1810 – 10 Μαΐου 1869) ήταν Άγγλος καλλιτέχνης, κηπουρός και πολιτικός. Αναγνωρίζεται ως ένας από τους κύριους υποστηρικτές της Μεγάλης Έκθεσης του 1851. Γεννήθηκε στο Λονδίνο του Ηνωμένου Βασιλείου. Ήταν γιος του Τσαρλς Ουέντγουερθ Ντιλκ και της Μαρία Ντόουβ Γουόκερ. Ήταν επίσης ο πατέρας του Σερ Τσαρλς Ουέντγουερθ Ντιλκ, 2ου Βαρενότου και του Άστον Ουέντγουερθ Ντιλκ.
Σπουδές και υπόβαθρο
Βοήθησε να γίνει δεκτός ο κοινοβουλευτικός νόμος περί μεταρρυθμίσεων του 1832, που εκδόθηκε υπό τη διοίκηση του κόματος του Λόρδου Gray.
Δημόσια ζωή
Ο Ντίλκ βοήθησε τον πατέρα του στο λογοτεχνικό του έργο και υπήρξε μερικά χρόνια πρόεδρος του συμβουλίου της Βασιλικής Εταιρείας Τεχνών, όπως επίσης έπαιξε εξέχοντα ρόλο στις υποθέσεις της Βασιλικής Κηπευτικής Εταιρείας και άλλων φορέων. Το 1841 ίδρυσε το κηπευτικό περιοδικό "The Gardeners' Chronicle" μαζί με τους Τζόζεφ Πάξτον, Τζον Λίντλι και Γουίλλιαμ Μπράντμπερι. Ήταν ένας από τους πιο δραστήριους υποστηρικτές της Μεγάλης Έκθεσης του 1851 (εκ των οποίων ο Πάξτον ήταν πάλι αναπόσπαστο μέρος) και μέλος της εκτελεστικής επιτροπής. Στο τέλος της έκθεσης τιμήθηκε από ξένους ηγεμόνες, και η Βασίλισσα του προσέφερε την τιμή να γίνει ιππότης, το οποίο όμως δεν δέχτηκε. Απέρριψε επίσης μια μεγάλη χρηματοδότηση που του προσέφερε η βασιλική επιτροπή. Το 1853 ο Ντιλκ ήταν ένας από τους Βρετανούς επιτρόπους στη Βιομηχανική Έκθεση της Νέας Υόρκης και συνέταξε μια αναφορά σχετικά με αυτό. Και πάλι αρνήθηκε να λάβει οποιαδήποτε χρηματική ανταμοιβή για τις υπηρεσίες του.
thumb|upright|left|εναλλ.=Το σπίτι του Σερ Τσαρλς Ντιλκ στην οδό Sloane του Λονδίνου|Το σπίτι του Σερ Τσαρλς Ντιλκ στην οδό Sloane του [[Λονδίνο|Λονδίνου.]]Ο Ντιλκ διορίστηκε ένας από τους πέντε βασιλικούς επιτρόπους της Μεγάλης Έκθεσης του 1862. Σύντομα μετά το θάνατο του πρίγκιπα Αλβέρτου της Σαξονίας διεκδίκησε τον τίτλο του βαρονέτου, κληρονομώντας και ιδιοκτησία στην οδό Sloane στην κομητεία του Middlesex. Το 1865 εισήλθε στο κοινοβούλιο ως μέλος για το Wallingford μια έδρα που κατείχε μέχρι το 1868. Το 1869 απεστάλη στη Ρωσία ως εκπρόσωπος της Αγγλίας στην έκθεση οπωροκηπευτικών που πραγματοποιήθηκε στην Αγία Πετρούπολη. Ωστόσο, η υγεία του τον εγκατέλειψε για κάποιο χρονικό διάστημα μέχρι που πέθανε ξαφνικά σε αυτήν την πόλη, στις 10 Μαΐου του 1869. Μια επιλογή από τα γραπτά του, Papers of a Critic (2 vols., 1875), περιέχει ένα βιογραφικό σκίτσο από τον μεγαλύτερο γιο του Τσαρλς.
Οικογένεια
Παντρεύτηκε την Μέρι Τσάτφιλντ το 1840 (εώς το 1853 όταν η οποία πέθανε).
Ο τίτλος του Βαρονέτου του Ντιλκ κληροδοτήθηκε στον γιο του Τσαρλς του οποίου η πολιτική καριέρα καταστράφηκε απο ένα άσχημα δημοσιευμένο διαζύγιο περί τα 1880.
Ο νεότερος γιος του Άστον Ουέντγουερθ Ντιλκ ήταν επίσης πολιτικός.
Εξωτερικοί σύνδεσμοι
Κατηγορία:Πολιτικά πρόσωπα Κατηγορία:Βρετανοί συγγραφείς Κατηγορία:Βρετανοί πολιτικοί Κατηγορία:Βαρονέτοι της Μεγάλης Βρετανίας
TESS
To TESS (αγγλικά:Transiting Exoplanet Survey Satellite, ελληνικά: Δορυφόρος έρευνας πλανητών μέσω διέλευσης) είναι διαστημικό τηλεσκόπιο για το πρόγραμμα explorer της NASA, σχεδιασμένο για την αναζήτηση εξωπλανητών, χρησιμοποιώντας τη μέθοδο διέλευσης. Η εκτόξευσή του πραγματοποιήθηκε με επιτυχία στις 18 Απριλίου 2018. Κατά τη διάρκεια της διετούς αποστολής του αναμένεται να ανακαλύψει περισσότερους από 20.000 εξωπλανήτες, όταν τη στιγμή της εκτόξευσης ο αριθμός των πλανητών που είχαν ανακαλυφθεί ήταν 3.800. Το πρώτο φως έφτασε στο TESS στις 7 Αυγούστου 2018 και η πρώτη ανακοίνωση έγινε στις 17 Σεπτεμβρίου.
Σκοπός της αποστολής
Ο πρωταρχικός στόχος της αποστολής TESS, είναι να ερευνήσει για εξωπλανήτες στα φωτεινότερα άστρα κοντά στη Γη, που διέρχονται σε μία περίοδο μεγαλύτερη των δύο ετών. Το TESS θα χρησιμοποιήσει μια σειρά από κάμερες με ευρύ πεδίο για να εκτελέσει σάρωση όλου του ουρανού. Με το TESS θα είναι δυνατή η μελέτη της μάζας, του μεγέθους, της πυκνότητας και της τροχιάς σε μια μεγάλη ομάδα μικρών πλανητών, συμπεριλαμβανομένου ενός δείγματος με βραχώδεις κόσμους στις κατοικήσιμες ζώνες των μητρικών τους άστρων. Το TESS θα παρέχει την προεπιλογή για περαιτέρω χαρακτηρισμό από το Διαστημικό Τηλεσκόπιο Τζέιμς Γουέμπ, καθώς και άλλα μεγάλα επίγεια και διαστημικά τηλεσκόπια του μέλλοντος.
Από προηγούμενες έρευνες στον ουρανό με επίγεια τηλεσκόπια έχουν κυρίως εντοπιστεί γιγαντιαίοι εξωπλανήτες. Σε αντίθεση, το TESS θα εξετάσει ένα μεγάλο αριθμό μικρών πλανητών γύρω από πολύ φωτεινότερα αστέρια. Το TESS θα καταγράψει τα πλησιέστερα και πιο λαμπρά αστέρια κύριας ακολουθίας για διελεύσεις εξωπλανητών, τα οποία είναι και πιο επιθυμητά για λεπτομερείς έρευνες.
Ιστορικό
Η γέννηση του TESS είχε ξεκινήσει ήδη από το 2006, ως σχέδιο που αναπτύχθηκε από ιδιωτική χρηματοδότηση από την Google, και το The Kavli Foundation. Το 2008, το MIT πρότεινε το TESS να γίνει μια πλήρης αποστολή της NASA και την υπέβαλε για το πρόγραμμα Small Explorer στο Goddard Space Flight Center, αλλά τελικά δεν επιλέχθηκε.. Υπεβλήθη εκ νέου το 2010 ως μέρος του πρόγραμματος Explorer και εγκρίθηκε το 2013 ως ένα Μέσο Εξερεύνησης της αποστολής. Το TESS πέρασε την κρίσιμη αναθεώρηση του σχεδιασμού (CDR) το 2015, επιτρέποντας την παραγωγή του δορυφόρου για να ξεκινήσει.
Επισκόπηση αποστολής
Το TESS έχει σχεδιαστεί για να πραγματοποιήσει την πρώτη διαστημική έρευνα όλου του ουρανού με τη μέθοδο της διέλευσης. Είναι εξοπλισμένο με τέσσερα ευρείας γωνίας τηλεσκόπια και συνδέεται με συσκευή συζευγμένου φορτίου με (CCD) ανιχνευτές. Επιστημονικά δεδομένα θα διαβιβάζονται στη Γη κάθε δύο εβδομάδες. Θα μεταδίδονται επίσης εικόνες πλήρους καρέ με πραγματικό χρόνο έκθεσης δύο ωρών, οι οποίες θα επιτρέπουν στους επιστήμονες να αναζητούν απροσδόκητα, μεταβατικά φαινόμενα, όπως τα οπτικά αντίστοιχα σε εκρήξεις ακτίνων γάμμα. Το TESS θα χρησιμοποιήσει επίσης το πρόγραμμα «Επισκέπτης Ερευνητής», επιτρέποντας σε επιστήμονες από άλλους οργανισμούς να το χρησιμοποιήσουν για τη δική τους έρευνα. Αυτό θα επιτρέψει την παρακολούθηση 20.000 ουρανίων σωμάτων επιπλέον.
Τροχιακή δυναμική
Προκειμένου να αποκτήσει απεριόριστες εικόνες και από το βόρειο και από το νότιο ημισφαίριο του ουρανού, το TESS θα χρησιμοποιήσει μία συντονισμένη σεληνιακή τροχιά 2:1 που ονομάζεται P/2, η οποία δεν έχει χρησιμοποιηθεί ποτέ πριν (αν και το IBEX χρησιμοποιεί μια παρόμοια P/3 τροχιά). Η εξαιρετικά ελλειπτική τροχιά έχει 373.000 χλμ. απόγειο, ώστε να τοποθετηθεί περίπου 90° μακριά από τη θέση της Σελήνης και να ελαχιστοποιήσει την αρνητική επίδραση της. Αυτή η τροχιά θα πρέπει να παραμείνει σταθερή για δεκαετίες, ώστε να κρατήσει τις κάμερες του TESS σε ένα σταθερό εύρος θερμοκρασίας. Η τροχιά είναι εντελώς έξω από τις Ζώνες Βαν Άλεν ώστε να αποφευχθούν προβλήματα από την ακτινοβολία. Κάθε 13,7 μέρες στο περίγειο της τροχιάς στα 108.000 χλμ. το TESS θα αποστέλλει τα δεδομένα που έχει συλλέξει κατά τη διάρκεια της τροχιάς του σε μία περίοδο περίπου τριών ωρών.
Επιστημονικοί στόχοι
Η έρευνα χωρίζεται σε 26 τομείς παρατήρησης όπου κάθε τομέας ενσωματώνει, με αλληλεπικάλυψη τομέων στους εκλειπτικούς πόλους ώστε να επιτρέψει επιπλέον ευαισθησία για μικρότερους και μεγαλύτερης περιόδου εξωπλανήτες σε αυτή την περιοχή της ουράνιας σφαίρας. Το διαστημικό σκάφος θα διανύσει δύο τροχιές 13,7 ημερών παρατηρώντας κάθε τομέα, χαρτογραφώντας το βόρειο ημισφαίριο του ουρανού κατά το πρώτο έτος λειτουργίας του και το νότιο ημισφαίριο στο δεύτερο έτος. Κάθε μία από τις κάμερες του TESS θα λάβει επικεντρωμένες εκθέσεις ενός λεπτού, σε ειδικά στοχευμένα άστρα, ως μέρος της μεθόδου διέλευσης, και εκθέσεις 30 λεπτών με το άνοιγμα σε πλήρες πλαίσιο, για να αναζητήσει άλλα παροδικά συμβάντα.
Εκτόξευση
Το TESS εκτοξεύτηκε με επιτυχία στις 18 Απριλίου του 2018, με τον πύραυλο πλήρους προώθησης της SpaceX Falcon 9 από το Ακρωτήριο Canaveral Air Force Station. Η συνολική αξία του συμβολαίου είναι $87 εκατομμύρια. To SpaceX είχε αρχικά επιλεχθεί για εκτόξευση τον Δεκέμβριο του 2014. Το διαστημικό σκάφος είχε αρχικά προγραμματιστεί να εκτοξευτεί στις 20 Μαρτίου του 2018, αλλά τελικά επελέγη η 16η Απριλίου (και μετά η 18η Απριλίου) ώστε να ακολουθηθεί το πλάνο προετοιμασίας της NASA
Χερσαία υποστήριξη
Το σύστημα εδάφους του TESS, μοιράζεται ανάμεσα σε οκτώ τοποθεσίες στις Ηνωμένες Πολιτείες. Αυτές περιλαμβάνουν το Space Network της NASA, το Jet propulsion Laboratory του Deep Space Network για τη διοίκηση και τηλεμετρία, το Orbital ATK's Mission Operations Center, το Payload Operations Center του MIT, το Ames Research Center, Το Goddard Space Flight Center, το Smithsonian Astrophysical Observatory, το TESS Science Office, και το Mikulski Archive for Space Telescopes (MAST).
Σταθερή πηγή φωτός για δοκιμές
Ένα από τα θέματα που αντιμετωπίζει η ανάπτυξη αυτού του είδους συσκευών είναι να έχει μια εξαιρετικά σταθερή πηγή φωτός για δοκιμή. Το 2015, μια ομάδα στο Πανεπιστήμιο της Γενεύης, έκανε μια σημαντική ανακάλυψη για την ανάπτυξη μιας σταθερής πηγής φωτός. Ενώ το μέσο αυτό δημιουργήθηκε για την υποστήριξη του παρατηρητηρίου εξωπλανητών CHEOPS της ESA, παραγγέλθηκε και από το πρόγραμμα TESS. Αν και τα δύο σχεδιάζουν να εξετάσουν φωτεινά αστέρια χρησιμοποιώντας τη μέθοδο διαμετακόμισης, το CHEOPS θα επικεντρωθεί στη συλλογή περισσότερων δεδομένων για τους γνωστούς εξωπλανήτες, συμπεριλαμβανομένων και εκείνων που βρέθηκαν από το TESS και άλλες αποστολές έρευνας.
Ευρήματα μέχρι τώρα
Το TESS ξεκίνησε τη λειτουργία του στις 25 Ιουλίου του 2018. . Η πρώτη ανακοίνωση της αποστολής αφορούσε την παρατήρηση του κομήτη C/2018 N1. Η πρώτη ανακοίνωση που αφορά εξωπλανήτη έγινε στις 18 Σεπτεμβρίου, και αναφερόταν σε μία υπεργαία στον κίτρινο νάνο Pi Mensae η οποία περιστρέφεται γύρω του κάθε 6 ημέρες και προστέθηκε σε έναν ήδη γνωστό Υπέρ- Δία του ίδιου άστρου με χρόνο πλήρους περιφοράς 5,9 χρόνια.
Στις 20 Σεπτεμβρίου 2018, ανακοινώθηκε η ανακάλυψη ενός πλανήτη ελαφρώς μεγαλύτερου από τη Γη με πολλή μικρή περίοδο περιστροφής γύρω από τον ερυθρό νάνο LHS 3844. Με περίοδο περιστροφής 11 ωρών, ο LHS 3844 b είναι ένας από τους γνωστούς πλανήτες με τη μικρότερη περίοδο. Περιστρέφεται γύρω από το μητρικό του άστρο σε απόσταση 932.000 χιλιομέτρων. Ο LHS 3844 b είναι επίσης ένας από τους κοντινότερους εξωπλανήτες στη Γη σε απόσταση 14,9 parsec.
Η τρίτη ανακάλυψη του TESS είναι ο HD 202772Ab, ένας καυτός Δίας που περιστρέφεται στο φωτεινότερο αστέρι του δυαδικού συστήματος HD 202772, το οποίο εμφανίζεται στον αστερισμό του Αιγόκερου σε απόσταση 480 ετών φωτός ενώ η ανακάλυψη του ανακοινώθηκε στις 5 Οκτωβρίου 2018. Ο HD 202772Ab κάνει μία πλήρη περιστροφή σε 3,3 ημέρες και είναι μία σπάνια περίπτωση ζεστού Δία γύρω από ένα τόσο εξελιγμένο άστρο. Τέλος ο εξωπλανήτης αυτός είναι από τους πλέον ακτινοβολημένους πλανήτες με θερμοκρασία ισορροπίας 2.100 Κ
Στις 15 Απριλίου 2019 έγινε η πρώτη ανακάλυψη εξωπλανήτη στο μέγεθος Γης από το TESS. Ο HD 21749c είναι βραχώδης πλανήτης με το 89% της διαμέτρου της Γης και περιστρέφεται γύρω από το άστρο HD 21749 τύπου K. Η εκτιμώμενη θερμοκρασίας στην επιφάνεια του πλανήτη είναι 427° C. Αμφότεροι οι πλανήτες του συστήματος HD 21749b και HD 21749c ανακαλύφθηκαν από το TESS. Ο HD21749c είναι ο 10ος επιβεβαιωμένος πλανήτης από το TESS.
Τα δεδομένα σχετικά με τους υποψήφιους εξωπλανήτες εξακολουθούν να διατίθενται, σε οποιονδήποτε θέλει να τα επεξεργαστεί, στο MAST. Στις 19 Νοεμβρίου του 2019, ο συνολικός αριθμός των υποψηφίων πλανητών ανερχόταν σε 1361 ενώ οι επιβεβαιωμένοι ήταν 34. Σαράντα τέσσερις από τους υποψηφίους ήταν από τον Τομέα 1 με πρόσθετους υποψηφίους από τον Τομέα 2. Δύο συστήματα με δύο εξωπλανήτες και ένα με τρεις εξωπλανήτες ήταν στον κατάλογο των υποψηφίων. Η λίστα των υποψηφίων εξωπλανητών συνεχίζει να αυξάνει καθώς δημοσιεύονται στο MAST (Mikulski Archive for Space Telescopes).
Εξωτερικοί σύνδεσμοι
Κατηγορία:Διαστημικά τηλεσκόπια Κατηγορία:Εξωπλανητολογία Κατηγορία:Πρόγραμμα Explorer
Βαλιέρ-συρ-Φιέρ
Το Βαλιέρ-συρ-Φιέρ (γαλλικά: Vallières-sur-Fier) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Παραπομπές
Κατηγορία:Κοινότητες της Άνω Σαβοΐας
Κατάλογος αστέρων της Σαύρας
Ο παρών κατάλογος αστέρων της Σαύρας παραθέτει τους σημαντικότερους αστέρες στον αστερισμό της Σαύρας κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.
! Ονομασία ! Μπάγιερ ! Φλάμστηντ ! Μεταβλητός αστέρας ! Ντρέιπερ ! HIPPARCOS ! Ορθή αναφορά ! Απόκλιση ! data-sort-type="number" | Φαινόμενο μέγεθος ! Απόλυτο μέγεθος ! Απόσταση έτη φωτός ! Φασματικός τύπος
Πηγές
Σ *
Ελληνική προεδρική εκλογή (2020)
Στις 22 Ιανουαρίου 2020 διεξήχθη η πρώτη έμμεση ψηφοφορία για την ανάδειξη Προέδρου της Δημοκρατίας στην Ελλάδα. Ο απερχόμενος Πρόεδρος Προκόπης Παυλόπουλος, ο οποίος εξελέγη από το Κοινοβούλιο στις 18 Φεβρουαρίου 2015, ήταν επιλέξιμος για επανεκλογή, ωστόσο δεν είχε προταθεί από κάποιο κόμμα. Εξελέγη η Κατερίνα Σακελλαροπούλου με 261 ψήφους.
Κατά το άρθρο 32 του Συντάγματος γίνονται 5 ψηφοφορίες: στις δύο πρώτες απαιτούνται 200 ψήφοι για την εκλογή προέδρου και στην τρίτη 180 ενώ, σε περίπτωση που μετά από 3 ψηφοφορίες δεν εκλεγεί ο πρόεδρος, στην τέταρτη απαιτούνται 151 ψήφοι στη πιθανή περίπτωση πέμπτου γύρου η εκλογή του/της γίνεται κατά πλειοψηφία.
Την Τετάρτη 15 Ιανουαρίου ο πρωθυπουργός Κυριάκος Μητσοτάκης ανακοίνωσε την υποστήριξη της υποψηφιότητας της προέδρου του ΣτΕ Κατερίνας Σακελλαροπούλου.
Την επόμενη μέρα, ο ΣΥΡΙΖΑ και το ΚΙΝΑΛ υποστήριξαν την υποψηφιότητά της. Το ΜέΡΑ25 ανακοίνωσε ότι δεν θα στηρίξει τη Σακελλαροπούλου και πρότεινε τη Μάγδα Φύσσα, μητέρα του ράπερ Παύλου Φύσσα. Αργότερα το ίδιο βράδυ, η Φύσσα δήλωσε ότι δεν είχε ενημερωθεί για την πρόταση του Γιάνη Βαρουφάκη, και απέρριψε την υποψηφιότητα.
Παραπομπές
Κατηγορία:Ελληνικές προεδρικές εκλογές
Βαλορσίν
Το Βαλορσίν (γαλλικά: Vallorcine) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Βαλορσέν (γαλλικά: Vallorcins).
Παραπομπές
Κατηγορία:Κοινότητες της Άνω Σαβοΐας
Μπεατρίς Βελάσκο
Η Μπεατρίς Βελάσκο Μεντόσα (Beatriz Velasco Mendoza, 1913 - 2 Δεκεμβρίου 1981) ήταν η σύζυγος του Προέδρου του Μεξικού Μιγκέλ Αλεμάν Βαλντές.
Βιογραφία
Γεννήθηκε το 1913 στο Ακάμπαρο Γκουαναχουάτο, και ήταν κόρη του Χοσέ Μαρία Βελάσκο και της Κολούμπα Μεντόσα.
Το 1928 γνώρισε τον Μιγκέλ Αλεμάν Βαλντές και την ίδια χρονιά αρραβωνιάστηκαν. Παντρεύτηκαν στις 17 Ιανουαρίου 1931. Ο γάμος τους ήταν μια κοινωνική εκδήλωση, η οποία γράφτηκε στις εφημερίδες της εποχής. Το νεαρό ζευγάρι πέρασε το μήνα του μέλιτος στην πόλη του Σαν Αντόνιο του Τέξας. Μαζί απέκτησαν τρία παιδιά, τον Μιγκέλ, την Μπεατρίς και τον Χόρχε.
Πέθανε στις 2 Δεκεμβρίου 1981 στη Πόλη του Μεξικού σε ηλικία 68 ετών.
Κατηγορία:Πρώτες Κυρίες του Μεξικού
Βανζί
Το Βανζί (γαλλικά: Vanzy) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Βανζιέν (γαλλικά: Vanziens).
Παραπομπές
Κατηγορία:Κοινότητες της Άνω Σαβοΐας
Τζουζέπε Βιτάλι
Ο Τζουζέπε Βιτάλι (ιταλ. Giuseppe Vitali, 1875 - 1932) ήταν Ιταλός μαθηματικός που δραστηριοποιήθηκε σε διάφορους κλάδους της μαθηματικής ανάλυσης. Δίνει το όνομά του σε διάφορες οντότητες στα μαθηματικά, κυρίως το σετ Vitali με το οποίο ήταν ο πρώτος που έδωσε ένα παράδειγμα ενός μη μετρήσιμου υποσυνόλου πραγματικών αριθμών.
Παραπομπές
Κατηγορία:Ιταλοί μαθηματικοί Κατηγορία:Σελίδες με πηγές CS1 στα Ιταλικά (it)
Γιαν Σμιτ
1996-2004: Διεθνής επιτυχία ως Jantje Smit
Ο Jantje Smit ξεκίνησε τη μουσική του σταδιοδρομία στο Volendam όπου ήταν μέλος μιας boy band. Ο Smit ανακαλύφθηκε στην ηλικία των δέκα ετών, όταν το boy band Volendam MWN του ζήτησε το φωνητικό του ταλέντο. Ο Jantje προσχώρησε στο συγκρότημα και είχε ένα τραγούδι που έκανε επιτυχία. Μετά από αυτό κυκλοφόρησε το πρώτο solo σίνγκλ του που παράγεται από τρία μέλη των MWN.